དེར་བརྟེན་དུད་འགྲོ་ཚོས་ཕྲན་བུ་ཤེས་ཀྱི་ཡོད་རེད།ང་ཚོས་རྒྱུ་མེད་རྐྱེན་མེད་ལས་བྱུང་བ་རེད་ལབ་ན་རྒྱུ་འབྲས་ཀྱི་རྣམ་གཞག་ཡོང་ཤེས་ཀྱི་མ་རེད།རྒྱུ་འབྲས་ཀྱི་རྣམ་གཞག་བསྙོན་དུ་མེད་པ་རེད།རྟག་པའི་རྒྱུ་རེད་ཅེས་ལབ་ན།རྒྱུ་དེ་ལ་འགྱུར་བའི་རང་བཞིན་ཞིག་མེད་ན་འབྲས་བུ་འགྱུར་བའི་རང་བཞིན་ཞིག་ཡོང་ཤེས་ཀྱི་མ་རེད།དེ་ལ་རིག་པས་གནོད་ཡོང་གི་འདུགདེར་བརྟེན་རྒྱུ་མེད་ལས་བྱུང་བ་རེད་ཅེས་ལབ་པས་ཕན་གྱི་མི་འདུགརྟག་པའི་རྒྱུ་ལས་བྱུང་བ་རེད་ཅེས་པས་ཕན་གྱི་མི་འདུགའཇིག་རྟེན་བཀོད་པ་པོས་བཀོད་པ་རེད་ཅེས་ལབ་ཀྱང༌།སྤྱིར་དེ་རིང་ཞོགས་པར་བཤད་པ་བཞིན་འཇིག་རྟེན་བཀོད་པ་པོ་འདོད་མཁན་གྱི་ཆོས་བརྒྱུད་དེ་ཚོའི་ཁྲོད་རང་སོ་སོ་ལ་ཕན་ཐོགས་ཡོད་པ་རེད།དེ་བསྙོན་དུ་མེད་པ་རེད།ཞེ་དྲག་ཡག་པོ་རེད།